Eg takkar for svaret, og eg noterer meg at statsråden i realiteten seier at vi burde ha nulltoleranse for at unge skulle bu på institusjonar. Eg noterer meg også at ho meiner at det størrelsesnivået som er avdekt i NRK, er feil, men i same sending var statssekretær Aasrud ute og erkjente at her er det eit problem, og ho lovde at det skulle løyvast 3 mill. kr ekstra til forsking på unge i aldersinstitusjon. Så eg trur vi kan vere einige om at her har vi eit problem – det reknar eg med at statsråden også er einig i – og at vi eigentleg skal nærme oss nulltoleranse på dette så langt som mogleg. Det vi er ute etter, er jo å få eit godt fagleg tilbod. Kva meiner statsråden er eit godt fagleg tilbod til unge ressurskrevjande brukarar?